-The Hill-ը Վաշինգտոնի անվերապահ ձայնը չէ: Կարող են գրել ինչ ուզում են: Դա դեռևս չի նշանակում, որ Օվալաձև գրասենյակից է գալիս այդ ակնարկը: Վաշինգտոնում ընդհանրապես այսօր վերջնական խոսքը միայն այդ գրասենյակին է պատկանում և պետք է այնպես անել, որ նախագահ Թրամփը տեղեկանա, որ Հայաստանի շահերը համընկնում են Ամերիկյան շահերի հետ` անկախ հայ-ռուսական կամ հայ-իրանական հարաբերություններից: ԱՄՆ-ում մշտապես հասկացել են, որ Հայաստանը Իրանի հետ բարեկամությանն այլընտրանք չունի: Դա Հայաստանի միակ վստահելի սահմանն է, որ պահեստային ճանապարհ է` վրացական սահմանի երկայնքով տեղակայված ադրբեջանական էթնիկ տարրի ակտիվացման պարագայում: Եվ դրան Վաշինգթոնում մշտապես ըմբռնումով են մոտեցել: Խնդիրը նրանում է, որ հիմա անհրաժեշտ է այս նոր մեթոդներով գործող վարչակազմին դա առավել հստակ և պարզ փոխանցել և միաժամանակ փորձել առավել սերտացնել հայ-ամերիկյան կապերը: Հայաստանը պարտավոր է իր հանդեպ ոչ թշնամաբար տրամադրված բոլոր բևեռների հետ նոր որակի կապեր հաստատել, նոր կամուրջներ կառուցել և նոր դաշնակիցներ փնտրել: Բարեկամ երկրներից ԱՄՆ-ի, Ֆրանսիայի և Մեծ Բրիտանիայի հետ ուղղություններն այդպես էլ ռազմավարական չեն դարձել: Սրանք այն պետություններն են, որ Հայաստանի առջև ծառացող նոր մարտահրավերների պարագայում կսրող են առանցքային դեր խաղալ` Հայաստանի դեմ ագրեսիան` քաղաքական ճնշմամբ հնարավորինս զսպելու գործում: Ամեն դեպքում` որքան երկար շարունակվի Երևանի կրավորական և մեծապես պասիվ կեցվածքը, իր շուրջ տեղի ունեցող միջազգային գործընթացների հարցում` այնքան մեծ կլինեն Հայաստանի ուղղությամբ եկող վտանգները։